# МИНИСТЕРСТВО НА ЗЕМЕДЕЛИЕТО

**КОМИСИЯ ЗА ЗЕМЕДЕЛСКИТЕ ЗЕМИ**

Протокол № 18

от 09.11.2022 г.

**Р Е Ш Е Н И Е**

**№ КЗЗ – 18**

**от 09 ноември 2022 година**

**ЗА: Промяна предназначението на земеделски земи за неземеделски нужди и утвърждаване на площадки и трасета за проектиране на обекти в земеделски земи**

**К О М И С И Я Т А З А З Е М Е Д Е Л С К И Т Е З Е М И**

**Р Е Ш И:**

***І. На основание чл. 22, ал. 1 и във връзка с чл. 19 от Закона за опазване на земеделските земи:***

**1.** Утвърждава трасе за проектиране, с което се засяга общо около 19326 кв. м земеделска земя, в т.ч. 72852 кв. м четвърта категория и 13214 кв. м шеста категория, неполивна, общинска собственост, за изграждане на обект: „Модернизация на съществуващото трасе на път I-8 „Калотина - СОП“ от км 1+000 до км 48+270, участък от км 1+000 до км 32+447,20, в частта му касаеща изграждане на нов пътен възел при км 21+004", в землището на с. Алдомировци, община Сливница, Софийска област, по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

**2.** Утвърждава трасе за проектиране, с което се засяга общо около 38005 кв. м земеделска земя, в т.ч. 31358 кв. м четвърта категория, 488 кв. м пета категория, 1161 кв. м седма категория, 4320 кв. м осма категория и 678 кв. м девета категория, поливна и неполивна, общинска и частна, за изграждане на обект: „Модернизация на участък от път I-1 (E 79) "Мездра- Ботевград“ от км 161+367 до км 194+164,89", попадащи на територията на община Ботевград, област Софийска, както следва:

1. Около 29947 кв. м земеделска земя, в т.ч. 29662 кв. м четвърта категория и 285 кв. м пета категория, поливна и неполивна, общинска и частна собственост, в землището на гр. Ботевград, община Ботевград, област Софийска, по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

2. Около 1161 кв. м земеделска земя, седма категория, поливна и неполивна, общинска и частна собственост, в землището на с. Рашково, община Ботевград, област Софийска, по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

3. Около 4998 кв. м земеделска земя, в т.ч. 4320 кв. м осма категория и 678 кв. м девета категория, поливна и неполивна, общинска и частна собственост, в землището на с. Новачене, община Ботевград, област Софийска, по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

4. Около 1899 кв. м земеделска земя, в т.ч. 1696 кв. м четвърта категория и 203 кв. м пета категория, поливна и неполивна, общинска и частна собственост, в землището на с. Скравена, община Ботевград, област Софийска, по предложения вариант, нанесен върху приложения проект на ПУП – ПП и съгласно регистъра на засегнатите от трасето имоти, представляващ неразделна част от настоящото решение.

***II. На основание чл. 24, ал. 2 от Закона за опазване на земеделските земи и чл. 45, ал. 1 от Правилника за прилагане на Закона за опазване на земеделските земи, променя предназначението на земеделска земя за държавни и общински нужди, както следва:***

**3.** Променя предназначението на 733 кв.м. земеделска земя от пета категория, неполивна, собственост на Община П. за изграждане на обект: „Канализационна помпена станция „Добровница“ за отпадъчни води“”, поземлен имот с идентификатор 21556.94.46 КККР на с. Д., местност „Азмака“, община П., област П., при граници, посочени в приложените скица и влязъл в сила ПУП-ПРЗ.

На основание чл. 30, ал. 4 от ЗОЗЗ, такса не се дължи. Преди започване на строителство да се отнеме и оползотвори хумусния пласт от площадката.

**4.**

1. Променя предназначението на 14000 кв. м земеделска земя, четвърта категория, неполивна, собственост на Община Б., за изграждане на обект: "Многофункционална сграда - информационен център и заведение за хранене“, поземлен имот с идентификатор 07603.910.885 по КККР на гр. Б., община Б., област Р., при граници, посочени в приложените скица и влязъл в сила ПУП – ПРЗ.

На основание чл. 30, ал. 2 от ЗОЗЗ при промяна на предназначението на земеделска земя от общинския поземлен фонд, се заплаща местна такса, определена от общинския съвет.

2. Променя предназначението на 638 кв. м земеделска земя, четвърта категория, неполивна, собственост на Община Б., за изграждане на обект: "Транспортен достъп до многофункционална сграда", поземлен имот с идентификатор 07603.910.887 по КККР на гр. Б., община Б., област Р., при граници, посочени в приложените скица и влязъл в сила ПУП – ПП.

На основание чл. 30, ал. 4 от ЗОЗЗ такса не се дължи.

**5.**

1. Променя предназначението на 395 кв. м земеделска земя, трета категория, неполивна, собственост на Община С., за изграждане на обект: „Пътен достъп“, част от поземлен имот с идентификатор 35376.10.141 по КККР на с. К., местност „Чуката“, община С., област В., при граници, съобразно влязъл в сила ПУП-ПП.

На основание чл. 30, ал. 4 от ЗОЗЗ такса не се дължи.

2. Променя предназначението на 2 649 кв. м земеделска земя, трета категория, неполивна, собственост на Община С., за изграждане на обект: „Пътен достъп“, част от поземлен имот с идентификатор 35376.36.37 по КККР на с. К., местност „Чуката“, община С., област В., при граници, съобразно влязъл в сила ПУП-ПП.

На основание чл. 30, ал. 4 от ЗОЗЗ такса не се дължи.

**При промяна на инвестиционното намерение относно функционалното предназначение на обекта, на основание чл. 67а, ал. 4 от Правилника за прилагане на Закона за опазване на земеделските земи се провежда процедурата по глава пета от Правилника за прилагане на Закона за опазване на земеделските земи.**

**Решението подлежи на обжалване по реда на Административнопроцесуалния кодекс в 14 /четиринадесет/ - дневен срок от съобщаването му пред съответния административен съд.**